Bbayo Ggaasi ge maanyi agava mu busa bw'ente zaffe ze tulunda awamu n'embizzi ko n'enkoko. Bw'oba nga okozesa enkola eyo, oba okendeeza akazito akateereddwa ku bibira byaffe nga kino kiviirako n'obutonde bw'ensi okwonooneka. Mu nsangi zino ebibira bitemeddwa enku ne zifuuka za kkekwa ate nga za bbeeyi nnyo, n'abantu ne beeyongera obungi n'osanga nga okuzifuna kibeera kizibu. Mu byalo byaffe eyo abantu bagenze bakaddiwa n'amaanyi ne gabaggwa; abazzukulu bwe bakulamu beeyunira mu bibuga olwo n'osanga nga okwetuusaako ebikozesebwa kifuuka kizibu.